JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Guatemala kolib saatkonna Jeruusalemma
Suvel ootab Iisraeli kuninglik visiit
USA delegatsioon selgitab suursaatkonna asukohta
Kesk-Ameerikas asuv Guatemala
teatas oma presidendi Jimmy Moralese vahendusel,
et kolib saatkonna Jeruusalemma 16. mail, kaks päeva pärast seda,
kui 14. mail avatakse linnas ametlikult USA suursaatkond.
President Morales tegi avalduse
Washingtonis toimunud AIPAC-i konverentsil.
AIPAC on Ameerika-Iisraeli ühine koostööorgan,
mis siiski toetab kahe riigi lahendust ja jagatud Jeruusalemma.
1959. a avas Guatemala esimesena Jeruusalemmas saatkonna,
kuid kolis selle hiljem araraabiamaade ja suurriikide survel Tel Avivi.
President Morales teatas,
et õhutab ka teisi riike USA ja Guatemala eeskuju järgima.
Mahmoud Abbas jätkab diplomaatilist jonni
ja keeldus kohtumast USA valitsuse esindajatega,
kui veebruari lõpus New Yorgis viibis.
President Trumpi kantselei teatel
püüti Abbasiga korduvalt ühendust saada,
et tutvustada talle USA uut rahulepingukavandit,
kuid Abbas ei vastanud.
Kohtumine oleks võinud toimuda ka ÜRO Peaassamblee istungi raames,
kuid seegi ei sobinud Abbasile.
Tema esindajad teatasid vaid,
et president ei pea enam USAd neile sobivaks kõnelustepartneriks.
Inglismaa prints William, tiitliga Cambridge'i hertsog,
külastab suvel Iisraeli ja Jordaaniat.
Kuigi mitmed kuningapere liikmed on varemgi Iisraelis käinud,
on prints Williami suvine reis esimene,
kus keegi Buckinghami palee pereliikmetest
teeb ametliku visiidi Iisraeli.
Prints külastab ka Jordaaniat
ning võimalik et ka Ramallah't ja Läänekalda palestiinlaste alu.
Visiidikutse võeti vastu suure huviga nii Iisraelis, Jordaanias
kui Ramallah's, Läänekaldal.
Iisraeli president Reuven Rivlin teatas aga ametlikult,
et prints William on teretulnud tähistama Iisraeli riigi 70. sünnipäeva.
Kuigi avalikkusse on lekkinud vihjeid,
mis justkui avaldaks midagi USA uuest rahuplaanist,
on Valge Maja neid kommenteerinud vaid tõdemusega,
et keegi ei saa veel plaani sisu teada.
Enim paistab plaanist teadvat
Londonis ilmuv araabiakeelne ajaleht Asharq al-Awsat,
mille väitel kavatseb USA tunnustada Palestiina riiki
ja aktsepteerida poolt Jeruusalemma selle pealinnana.
Sama araabia allikas väidab, et kogu Jeruusalemma vanalinn
jääks Trumpi plaani järgi rahvusvahelise järelvalve alla
ja palestiinlastele ülioluline pagulaste vaba naasmisõigus
maetaks täiesti, kuid neile makstaks kaotuste eest kompensatsiooni.
Valge Maja eitab avaldusi järsult, kuna president Trump on ainus,
kes hetkel teab, mis ettepanekuid ta teha kavatseb,
ütles Valge Maja esindaja.
Araabia ajalehe esitletud plaani
palestiinlased selles vormis mingil juhul ei aktsepteeriks,
teatas nende esindaja.
Endine Hamasi valitsuse esindaja Mustafa al-Lidawi
väitis palestiinlaste uudisteväljaandes Ma'an,
et juudid kasutasid nädala eest lõppenud puurimipüha ajal
mittejuutide verd pühaks sobiva leiva valmistamisel.
Need süüdistused kõlavad igal aastal mõne suure juudi püha eel.
Tavaliselt seostatakse neid paasapüha seeder-söömaajaga,
kui küpsetatakse hapnemata matzaleiba.
Süüdistused algasid juba pimedal keskajal peamiselt Inglismaal,
kuid on kogunud seejäärel populaarsust eriti araabia meedias.
Neile lisatakse tavaliselt väiteid,
mille järgi ohvriteks valitakse alati väikeseid kristlastest poisse,
mistõttu on ka kõik Euroopa rahvad alati juute oma maadelt välja ajanud.
Üks kogu kristlaskonna märkimisväärsemaid monumente,
Jeruusalemma vanalinnas asuv Püha Haua Kirik
suleti kolmeks päevaks seoses maksutemaatikaga.
Seda tegid Rooma Katoliku, Kreeka Õigeusu
ja Armeenia Kiriku juhid
protestiks kirikutele suunatud maksuseadusele.
Maks iseenesest polnud seotud konkreetselt Püha Haua kirikuga,
vaid mainitud kirikkondade valduses olevate kinnistutega.
Alles pärast peaminister Netanyahu sekkumist olukord rahunes
ja Püha Haua Kirik avati taas kümnetele tuhandetele külastajatele.
Samas alustas Iisraeli valitsuskomitee minister Hanegbi juhtimisel tööd
kõigi maksustamisega seotud arusaamatuste lahendamiseks.
President Trumpi valitsus saadab lähiajal Iisraeli delegatsiooni,
et kaardistada erinevaid võimalusi suursaatkonna lõplikuks asukohaks.
USA on nõudnud ca 10-hektarilist eraldiasuvat krunti
täiesti uue saatkonnahoone ehitamiseks,
kuid Jeruusalemma linn on idee tagasi lükanud,
kuna kesklinnale piisavalt lähedal sellist maatükki pole.
USA valitsuse ekspertide sõnul
võtaks täiesti uue hoone valmimine tööjoonistest alates ca kuus aastat.
Kui aga leitakse kasutuskõlbulik ja piisavalt suur kinnistu,
lühendaks selle remontimine suursaatkonnakõlbulikuks
aega poole võrra.
Üks võimalik koht on endine Diplomaatide Hotell
praeguse peakonsulaadi lähedal,
mida kasutatakse hetkel ca 500 vene immigrandi ajutise eluasemena.
Mainitud kinnisvara kuulub USA-le juba alates 2014. a.
Eelmine nädal külastas Iisraeli USA Kongressi saadetud delegatsioon
kus osales nii vabariiklasi kui demokraate.
Nende eesmärgiks oli uurida,
kas USA poolt Iisraelile antav abi vastab tegelikule vajadusele.
Senaator Lindsey Graham, Kongressi väliskomisjoni liige,
arvas koos oma demokraadist ametivenna Chris Coonsiga,
et eelmise presidendi Obama ajal antud ja kümnele aastale jagatud
38 mlrd USD suurune abi ei vasta enam praegusele vajadusele.
Senaatorid lubasid soovitada,
et Kongress eraldaks Iisraelile 500 mlrd lisaabi
üksnes raketitõrje tõhustamiseks.
Iisraeli armee esindajate teatel leiti täiesti uutmoodi rünnakutunnel,
mis oli Gazast Iisraeli kaevatud.
Hamasi uus, kaheosaline tunnel hargnes kahes eri suunas,
et saaks rünnata korraga kahes kohas ja tsiviilelanikke pantvangiks võtta.
Tunnelid on rahastatud välisabi toel
ja ehituseks on kulunud vähemalt 100 mln USD,
rääkis Iisraeli armee esindaja pressile.
Selle summaga oleks võinud ehitada ca 90 kodu, seitse mošeed
ning lisaks kuus kooli ja ca 20 esmaabikliinikut.
Kuid Hamas on kasutanud raha ja materjali tunnelite ehituseks
ning nüüd on need hävitatud.
Sellised olid tänased uudised.
Paluge rahu Jeruusalemmale ning jääge meie kanalile!
Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee